↑ Frommert, Hartmut. "William Huggins (February 7, 1824 – May 12, 1910)". Students for the Exploration and Development of Space. Geargiveer vanaf die oorspronklike op 2008-04-21. Besoek op 2008-04-11. Aanhaling gebruik verouderde parameter |coauthors= (help) Pinnacle Beer, 16 oz Beer Mug, Special Order | Fantasy Glassworks - Rockford, IL
Pinnacle Beer, 16 oz
L527 - Personalized Pinnacle Beer, 16 oz Drikus Buys - Wikipedia
Ds. Gert Hendrikus (Drikus) Buys (29 Januarie 1931 – 4 Maart 2006) was tussen 1958 en sy emeritering in 1993 predikant in vyf gemeentes van die Gereformeerde Kerk, waarvan die laaste nagenoeg 18 jaar in Krokodilrivier.
Ds. Drikus Buys
Gert Hendrikus Buys
29 Januarie 1931
4 Maart 2006 (op 75)
2 Vier laaste gemeentes
Ds. Buys se klas vierdejaarstudente aan die Teologiese Skool Potchefstroom, 1957. Voor: A.J du Plessis, F.J. Labuschagne, J.J. Venter, J.H. Coetzeee, J.V.V. du Plessis. Agter: A.Z. Pelser, G. du Plessis, A. van der Walt, G.H. Buys, P.J. Steyn, W.J. Maritz, J.T.C. Snyman.
Nadat hy sy studie aan die Teologiese Skool Potchefstroom voltooi het, is prop. Buy in 1958 as predikant van die Gereformeerde kerk Lusaka bevestig. Hy het die beroep reeds aan die einde van die vorige jaar ontvang terwyl hy besig was om sy studie aan die TSP klaar te voltooi. Hy is terselfdertyd na Keetmanshoop en Dordrecht beroep, wat tot ’n worsteling gelei het, maar soos hy self in 1963 sou skryf met Lusaka se halfeeufeesviering: "Van die roepstem van die gemeente vêr in die noorde, in die land van Rhodes kom ek net nie los nie. My ouers kry saam met my swaar. Hulle gedagtes gaan terug na die na die droewe oomblikke toe hulle moes afskeid neem van my oudste broer (Louis Johannes) en sy vrou by hulle vertrek in 1949 na die gemeentes in Kenia. Hulle ken die dae van verlange en droefheid. Nog altyd bring dit smart in die hart as ons dink aan haar graf daar vêr in die kerkhof van Eldoret. Die roepstem na Lusaka druk egter swaar op my gemoed en ek volg dit op."
Sy ouers en ’n oom en tante het hom op die lang pad na die noorde vergesel. In Rhodesië het hulle eers op Umtali in die ooste en toe die hoofstad, Salisbury aangedoen. Die wêreld was vir hom nie heeltemal onbekend nie, want in 1956 het hy sy prakties by dr. Dion Kempff in Salisbury se Gereformeerde kerk gedoen. In Lusaka is hy in die Laertreksaal ontvang waar ds. Hennie Kruger van Gwelo as seremoniemeester opgetree het. Die Saterdagmiddag het ds. P.W. Buys van Potchefstroom die bevestiging waargeneem met Rom. 15:22–23 as teks. Die Sondagoggend het die gemeente Nagmaal gevier en die Sondagmiddag het ds. Buys sy intreepreek gelewer.
Vier laaste gemeentesWysig
In 1958 het ds. Buys die beroep na Uitschot aangeneem as die gemeente se eerste inwonende predikant, maar net vertoef tot 1960. In daardie jaar het hy die nabetragtingserediens met die 25-jarige bestaan van die gemeente gelei na aanleiding van Openb. 2:1–7, met as teksvers vers 4. Vanaf Uitschot het hy in 1960 na Delmas vertrek en tot 1970 daar gebly, toe hy ’n beroep na Lydenburg aanneem, op 11 Januarie 1970 daar bevestig is, en weer vyf jaar bly. Sy laaste gemeente, en die een waarin hy verreweg die langste sou bly, was Krokodilrivier van 1975 tot hy sy emeritaat in 1993 aanvaar het nadat hy 35 jaar lank predikant was, waarvan sowat 18 jaar in Krokodilrivier.
Ds. Vasie de Kock skryf in ds. Buys se lewensberig in die Almanak van 2007: "Vir Betsie, wat sedert Uitschot aan sy sy was, was hy so lief, so opofferend. Vir sy kinders was hy die sorger en die wegaanduider. Hy het hulle lief gemaak vir die geskrewe woord en om die lewe te verstaan. So moes Gerrit (die oudste seun) 'n paar keer aan die ontvangkant staan. Hy was pas terug van 'n vergadering waar hy en 'n ander steun aan die stry was, en oom Driek pas tuis na huisbesoek, terwyl hy die Bybel vat om voor te gaan. Gerrit laat ongeduldig hoor: 'Lees tog nou net, en kry klaar!'" Oom Drikus laat hoor: 'Betsie, ons lees om te stry teen die duiwel, en hier sit hy by ons aan tafel!' Lag met 'n traan."
Ds. De Kock skryf dit was ’n vreugde om ds. Buys van nader te ken: "Om sy insigte en vergesigte te deel. Om saam met hom dit wat saak maak en stukkend maak, oop te breek met die heerlike wete: God is in beheer. Hy hou self sy kerk in stand. Oom Drikus: iemand wat uit sy diepe omgang met God kon troos en bemoedig en jou oog vir Hom oopmaak. 'n Begenadigde mens om die rykdom van genade te kon lééf. Van sy menswees het lidmate uit verskeie gemeentes waar hy bedienaar was, kom getuig by die begrafnis. Hoe heerlik vol aan betekenis, die woorde uit die mond van ouderling Peet Rheeders van Krokodilrivier: 'Ons is armer aan jou naby-wees, maar so ryk aan jou gedagtenis in voorbeeld en in woord.'"
(af) Gedenkskrif by die halfeeufeesviering van die Gereformeerde kerk Lusaka, 6–8 September 1963. Lusaka: Die kerkraad.
Ontsluit van "https://af.wikipedia.org/w/index.php?title=Drikus_Buys&oldid=2071169"
Last edited on 14 November 2019, at 18:25